Lobiranje izlazi van granica Vašingtona
U trećem delu serijala o lobiranju bavimo se time koliko je ono u Vašingtonu rasprostranjeno i kako u njemu učestvuju čak i strane vlade
U Vašingtonu reč "lobiranje“ znači nastojanje da se utiče na zakonodavno telo ili vladinu politiku. To se obavlja putem kontakata sa Kongresom, sektorima izvršne grane i vladinim agencijama. Lobiranje je ogroman biznis, na koji je samo prošle godine potrošeno gotovo tri i po milijarde dolara. Zakoni i regulative mogu biti tako složeni, da su potrebne legije pravnika da ih rastumače i sastave strategiju za izmenu njihovih odrednica. Pravničke kancelarije koje se bave lobiranjem, to rade u ime svojih klijenata. Jedna od najpoznatijih lobističkih firmi u Vašingtonu je "Paton Bogs" u kojoj jedan od partnera, Nikolas Alard, kako sam kaže, sa svojim kolegama nudi klijentima osnovne veštine, kao što to radi na primer zubar. priča Alard. Deo te ekspertize o kojoj govori Alard jeste sposobnost da se stigne do ključnih ljudi koji odlučuju o zakonima i politici. U listu "Vašington igzaminer“, novinar Tim Karni objašnjava važnost ličnog poznanstva za uspešno obavljanje posla za klijente. , objašnjava Karni. Lobiranje, baš kao i politička kampanja, obuhvata sastavljanje i prenošenje takozvanih "poruka“ namenjenih zakonodavcima, u nadi da će one uticati na njihove odluke. Vašington se neprestano bombarduje takvim porukama putem različitih medija, kaže Ken Vogel, koji radi za list "Politiko“. kaže Ken Vogel. Jedan primer multimedijskog lobističkog bombardovanja je borba dva proizvodjača aviona, "Boinga" i "Erbasa", za unosni ugovor sa američkim Vazduhoplovnim snagama koje naručuju nove tanker avione. Pored korišćenja konvencionalnih lobista, obe kompanije prenose svoje poruke putem televizije, novinskih oglasa i drugih medija. Borba "Boinga" i "Erbasa" takodje naglašava sve veće nastojanje stranih korporacija, pa čak i država, da koriste lobiste za uticaj na odluke u Vašingtonu. Lobista iz "Paton Bogsa“, Nikolas Alard, objašnjava da medjunarodni problemi podstiču međunarodno učešće. Dokle god postoje interesi koje treba štititi, profita koji treba zaraditi i prava koja treba osigurati, biće pokušaja da se utiče na zakonodavno telo i regulative. Taj proces nekada jeste pošten, ali ponekad i nije.